Johann Karl Girard de Soucanton

pisi|Johann Karl Girard de Soucantoni epitaaf Oleviste kirikus
Parun Johann Karl Girard de Soucanton (2. juuli 1785 Tallinn – 22. detsember 1868 Tallinn) oli Tallinna raehärra ja bürgermeister, Venemaa parun aastast 1862 ning firma Thomas Clayhills and Son omanik ja juhataja.

Talle kuulusid Kunda ja Röa mõis.

Elu
Tallinna raehärra 1805–1864, Tallinna bürgermeister 1837–1864, kaubafirma Thomas Clayhills and Son omanik, kommertsnõunik, prantsuse viitsekonsul.
Sai 10. detsembril 1862 Vene keisririigi parunitiitli (aadlidiplom väljastati 2. aprillil 1865) kui parun Girard de Soucanton, immatrikuleeriti Eestimaa rüütelkonna aadlimatriklisse 13. märtsil 1865.

Perekond
10. juunil 1810 abiellus Eleonora Christina Johanna von Scheurmanniga (1786 Nuckü–1861 Tallinn), kes oli Vahakõnnu mõisaomaniku leitnant Karl von Scheurmanni (1752–1826) ja Augusta Dorothea von Buddenbrocki (1757–1839) tütar, ning kelle vennad Friedrich ja Wilhelm teenisid ohvitseridena Vene keisririigi sõjaväes.Scheurmannid "Genealogisches Handbuch der baltischen Ritterschaften, Teil 2, 3: Estland" Görlitz. 1930. lk.299–300 Abielust sündisid:

Edmund (1810–1861), Thomas Clayhills & Son juhataja, raehärra, Tallinna Suurgildi vanem, inglise konsul, 1837 abiellus Henriette Pauline Gahlnbäckiga (sündinud 1817), Jõhvi mõisnik Moritz Girard de Soucantoni (1846–1898) isa, uppus Prangli saare lähedal. 
Theodolph (1812–1878 Peterburi), Venemaa sõjaväelane, Semjonovski kaardiväepolgu ooberst
Arthur (1813–1884), Tallinna raehärra ja bürgermeister, Thomas Clayhills & Son juhataja
Lydia Eleonore (1814–1883), 1834 abiellus meditsiinidoktor Gustav Hieronymus Ehrenbuschiga (1809–1869)
Herda Dorothea (1816–1895), 1847 abiellus meditsiinidoktor Gustav Anton Iverseniga (1816–1866)
Anna Charlotte (1818–1879), 1838 abiellus Carl Ferdinand Gahlnbäckiga (1812–1892), kes oli Tallinna Suurgildi oldermann, Lübecki, Bremeni ja Hamburgi konsul ning kaubandusfirma Carl F. Gahlnbäcki omanik
Johanna (Jenny) Eleonore (1821–1895), 1851 abiellus Franz Schrutek von Monte Selvaga (surnud 1861), kes uppus Prangli saare lähedal.
Augusta (1822–1825)
John (1826–1896), Kunda tsemenditehase asutaja, Kunda ja Selja mõisnik

Vaata ka
Girard de Soucanton

Viited

Välislingid
Girard, Johann Karl, seit 1862 Bar. G. de Soucanton (1785-1868), Deutschbaltisches biographisches Lexikon 1710-1960 (DBBL)
Väljavõte Eestimaa rüütelkonna genealoogilisest käsiraamatust 1930
Parandused Eestimaa rüütelkonna genealoogilises käsiraamatus 1930
Aadlivapid Ajalooarhiivis. Johann Karl Girard de Soucanton

Kategooria:Eestimaa aadlikud
Kategooria:Kunda mõisnikud
Kategooria:Röa mõisnikud
Kategooria:Girard de Soucantonid
Kategooria:Tallinna bürgermeistrid
Kategooria:Eesti ettevõtjad
Kategooria:Sündinud 1785
Kategooria:Surnud 1868